Road Accident কলিয়াবৰৰ নলতলিত শনিবৰে নিশা এক ভয়ংকৰ পথ দুৰ্ঘটনা সংঘটিত হয়। এই দুৰ্ঘটনাটোত কলিয়াবৰ কেন্দ্ৰীয় ছাত্ৰ সন্থাৰ প্ৰাক্তন নেতা এগৰাকীৰ থিতাতে মৃত্যু ঘটে।
জানিব পৰা মতে, শনিবাৰে নিশা ঢেকীয়াজুলিৰ পৰা বাইকৰে কলিয়াবৰ অভিমুখে আহি থাকোতে নলতলিত দলঙত খুন্দা মৰাৰ ফলতেই থিতাতে নিহত হয় মৃগাংক বৰদলৈ নামৰ যুৱকজনৰ।
কৰ্মসূত্ৰে ঢেকীয়াজুলিৰ বন্ধন বেংকত চাকৰি কৰিছিল মৃগাংকই। কৰ্মস্থলীৰ পৰা কলিয়াবৰৰ ঘৰলৈ উভতি অহাৰ পথতেই নলতলিত বাইক দুৰ্ঘটনাত পতিত হৈ কৰুণ মৃত্যুক আকোৱালি লয় প্ৰাক্তন আছু নেতাগৰাকীয়ে।
অঞ্চলটোৰ এগৰাকী অমায়িক যুৱক হিচাপে পৰিচিত আছিল মৃগাংক বৰদলৈ।
মৃত্যুৰ সময়ত মৃগাংকৰ বয়স আছিল ৩৩ বছৰ। দুৰ্ঘটনাত পতিত হোৱা বাইকখনৰ নম্বৰ- AS 02AD 2406।
দুৰ্ঘটনাৰ ফলত মৃগাংকৰ এনে আকস্মিক মৃত্যুত সমগ্ৰ কলিয়াবৰতে শোকৰ ছাঁ পৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
